Document ID: 32015D0321

IZVEDBENI SKLEP KOMISIJE (EU) 2015/321
z dne 26. februarja 2015
o spremembi Odločbe 2008/989/ES o pooblastilu državam članicam za odločanje v skladu z Direktivo Sveta 1999/105/ES o enakovrednosti jamstev za gozdni reprodukcijski material, ki se uvaža iz nekaterih tretjih držav
(notificirano pod dokumentarno številko C(2015) 1045)
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Direktive Sveta 1999/105/ES z dne 22. decembra 1999 o trženju gozdnega reprodukcijskega materiala (1) in zlasti člena 19(3) Direktive,
ob upoštevanju naslednjega:
(1)
Odločba Sveta 2008/971/ES (2) je nekaterim tretjim državam priznala enakovrednost glede sistemov za odobritev in registracijo izhodiščnega materiala ter naknadno proizvodnjo reprodukcijskega materiala iz tega izhodiščnega materiala. Pri nekaterih drugih tretjih državah informacije na ravni Unije niso zadoščale, da bi se navedene tretje države vključile v navedeno odločbo. Zato je Komisija sprejela Odločbo Komisije 2008/989/ES (3).
(2)
Da bi preprečili motnje v trgovinskih tokovih po 31. decembru 2014, je primerno podaljšati obdobje uporabe Odločbe 2008/989/ES do prilagoditve Odločbe 2008/971/ES.
(3)
Do prihodnje spremembe Odločbe 2008/971/ES je prav tako primerno države članice začasno pooblastiti za sprejemanje odločitev v zvezi z gozdnim reprodukcijskim materialom kategorije „testiran“, proizvedenim v tretjih državah, ki so že navedene v Odločbi 2008/971/ES.
(4)
Podatki, ki so jih predložile države članice, kažejo, da gozdnemu reprodukcijskemu materialu s poreklom iz Nove Zelandije ni priloženo glavno spričevalo ali uradno spričevalo, ki bi ga morala izdati navedena država. Novo Zelandijo bi bilo zato treba črtati s seznama držav, v zvezi s katerimi so države članice pooblaščene za sprejemanje odločitev glede enakovrednosti jamstev za gozdni reprodukcijski material.
(5)
Odločbo 2008/989/ES bi bilo zato treba ustrezno spremeniti.
(6)
Ukrepi iz tega sklepa so v skladu z mnenjem Stalnega odbora za rastline, živali, hrano in krmo -
SPREJELA NASLEDNJI SKLEP:
Člen 1
Odločba 2008/989/ES se spremeni:
1.
člen 3 se nadomesti z naslednjim:
„Člen 3
Ta odločba se uporablja do 31. decembra 2019.“
;
2.
Priloga se spremeni v skladu s Prilogo k temu sklepu.
Člen 2
Ta sklep se uporablja od 1. januarja 2015.
Člen 3
Ta sklep je naslovljen na države članice.
V Bruslju, 26. februarja 2015

Labels: 3
15
18
6